  Майя Бывальцева Удмуртиысь Кун цирклы выль кивалтӥсез юнматон сярысь пумкылъян кутымтэ на. Лулчеберет, искусство но дышетон удысын ужасьёслэн туннэ, 26-тӥ гудырикошконэ, ортчись кыкетӥ элькун форумазы со сярысь вераз элькунысь лулчеберетъя но туризмъя министр Владимир Соловьёв. «Ужпум эскериське, пукылъян кутымтэ на», — вераз министр. «Новые пространства культуры» форум ортче Удмуртиысь Йӧскалык кун театрын. Отын верасько музей ужез азинтон, лыдӟиськонниослэн ужазы выль амалъёс, калык творчество удысын лулчеберетъя политика но туризм сервисъя улосвыл ужпумъёс сярысь. Тодэ вайытом, Удмуртиысь цирклэсь кивалтӥсьсэ Дмитрий Ивановез 24-тӥ гудырикошконэ «Росгосцирклэн» кивалтӥсез интые юнматӥзы. Выль ужоскетъёссэ быдэсъян борды со вордӥськонэ, 29-тӥ гудырикошконэ, басьтӥськоз ни. Тегъёс: Политика Мерлык Лулчеберет Ижкар Удмуртия  